El Burjassot CB celebra el Dia del Club, el 18 de juny
2025-07-24

Ja està tot preparat en el Pavelló del Poliesportiu Municipal perquè el diumenge 18 de juny el bàsquet siga el protagonista indiscutible de la jornada festiva.

El Burjassot CB ha programat per a aqueix diumenge la celebració del Dia del Club en el qual, a més de disputar diferents partits, tindrà lloc la revenja de l’equip morat contra l’equip de l’Ajuntament, en un partit que, amb seguretat, serà igual de divertit o més que el del passat any. És més, tots dos equips estan preparant-se ja per a donar el millor i que el marcador sume la major quantitat de canastres.

La jornada començarà a les 9.30 hores amb el partit de mini bàsquet contra pares i mares per a, a les 10.15 hores, donar pas al partit que enfrontarà als infantils, novament contra les seues famílies, igual que els cadets, que ho faran a les 11.00 hores.

A les 11.45 hores serà el torn del júnior-sènior contra els entrenadors i les entrenadores per a acabar el matí, sobre les 12.30 hores, amb la trobada entre el Team Ajuntament contra l’equip de la Directiva Morada.

Per a finalitzar aquest dia tan especial per al club, l’antic Mercat de Burjassot acollirà el dinar de germanor per a jugadors i jugadores i les seues famílies. El preu del tiquet és de 4€ per als primers i de 7€ per als familiars.

La data límit d’inscripció és el dilluns 12 de juny.